TKN ยอดขายร้อนแรง ดันกำไร Q3/59 พุ่งกว่า 70%
TKN ยอดขายโตดันกำไร Q3/59 พุ่งกว่า 70% มาที่ 202.12 ลบ. เพิ่มขึ้น 70% จากปีก่อนที่มีกำไร 118.56 ลบ. ขณะที่ 9 เดือนแรกมีกำไร 547.40 ลบ. เพิ่มขึ้น 123% จากปีก่อนที่มีกำไร 244.81 ลบ.
14 พ.ย. 2559

บริษัท เถ้าแก่น้อย ฟู๊ดแอนด์มาร์เก็ตติ้ง หรือ TKN รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 202.12 ล้านบาท หรือมีกำไรสุทธิ 0.15 บาทต่อหุ้น เพิ่มขึ้น 70.48% จากช่วงเดียวกันของปีก่อนที่มีกำไรสุทธิ 118.56 ล้านบาท หรือมีกำไรสุทธิ 0.12 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 547.40 ล้านบาท หรือมีกำไรสุทธิ 0.40 บาทต่อหุ้น เพิ่มขึ้น 123.61% จากช่วงเดียวกันของปีก่อนที่มีกำไรสุทธิ 244.81 ล้านบาท หรือมีกำไรสุทธิ 0.24 บาทต่อหุ้น
โดยผลการดำเนินงานไตรมาส 3/59 ที่เพิ่มขึ้นจากช่วงเดียวกันในปีก่อนเนื่องจากบริษัทมีรายได้จากการขายเพิ่มขึ้นหลังขยายกำลังผลิตเพื่อรองรับยอดขายในครึ่งปีหลัง และเตรียมเปิดโรงงานใหม่ในปีหน้า โดยบริษัทมียอดขายที่เติบโตทั้งในประเทศและนอกประเทศ ขณะที่ค่าใช้จ่ายในการขายและการบริหารลดลง